मालविका मोहनन
मालविका मोहनन एक भारतीय फिल्म अभिनेत्री हैं, जो मुख्य रूप से मलयालम भाषा के फिल्मों में काम करती हैं। ये इन फिल्मों के अलावा हिन्दी, कन्नड़ और तमिल भाषा की फिल्मों में भी काम कर चुकी हैं। ये छायाकार के॰ यू॰ मोहनन की बेटी हैं, जिन्होंने इन्हें रोमांटिक नाटक वाली फिल्म पत्तम पोले (2013) में लिया और ये इनकी पहली फिल्म बनी। इस फिल्म के बाद से ही ये मलयालम और कन्नड़ फिल्मों में मुख्य किरदार निभाने लगी और कई सारे फिल्मों में अपने अभिनय के कारण इन्हें सराहना भी प्राप्त हुई।